Zoologie. De Rhinocerote tichorhino. 235 
sumatrani, praecipue vero Rhinocerotis africani atque simi (specierum igitur 
bicornium) cranio similius apparet *). 
Superior cranii facies Rhinocerotis tichorhini in universum figura multo 
magis elongata in parte postorbitali angustiore specierum viventium cranio, 
excepto Rhinocerote simo, quoad partis cranii postorbitalis conformationem, 
Rh. tichorhino simili, (cf. Blainv. Osteogr. pl. IV) differt. Ipsa autem haec 
longitudo parte occipitali superiore et verticali posteriore valde reclinatis 
condylos occipitales et foramen magnum superantibus, nec non potissimum 
parte rostrali magis sensu longitudinali evoluta efficitur. E specierum vi- 
ventium numero praeter Rhinocerotem simum Rhinoceros africanus Petri 
Camperi partis occipitalis configuratione reliquis speciebus Rhinoceroti 
tichorhino similior apparet, etiamsi partis frontalis et verticalis anterioris 
directione Rhinoceros sumatranus et praecipue Rh. simus longe majorem cum 
Rhinocerote tichorino affinitatem manifestent. 
Inferior cranii facies in universum spectata pariter magis elongata ani- 
madvertitur quam in speciebus viventibus, praesertim in parte anteriore ante 
dentes molares sita et ex parte etiam in medio, nominatim in regione ossis 
sphenoidei, Rhinocerote simo excepto, os sphenoideum et processus pterygoi- 
deos valde elongata et antrorsum vergentia pariter offerénte. Partis cranii 
anterioris seu apicalis latitudine majori Rhinoceros tichorhinus majorem cum 
Rhinocerote bicorni et simo, quam cum alia specie similitudinem mani- 
festat et Rh. indici, javanici et sumatrani cranii parte commemorata latius 
evadit, ita tamen, ut Rhinocerotis tichorhini cranium pro longitudine ma- 
jori antice angustius Rh. simi et bicornis seu africani cranio appareat, quamvis 
Rhinocerotis simi similius evadat. — Posterior crani facies magis reclinata 
cernitur quam in speciebus bicornibus africanis, ita ut in Rhinocerote ticho- 
rhino haud raro fere dimidium posterius ossium bregmatis adeo pone poste- 
*) Partis cranii medii altitudo a cornu frontalis eminentiae intraorbitali asperae inserti evo- 
lutione, in Rh. javanico et indico deficiente, derivanda. 
30* 
